Naħseb li ġimgħa wara ġimgħa qed nurukhom kemm il-gvern ta' Gonzipn huwa bużżieqa ta' l-arja li meta tifqagħha tisfuma fix-xejn. Ktibna fuq il- policies, dokumenti u white papers li qed ivaraw waħda wara l-oħra issa li tilfu l-maġġoranza fil-parlament ħalli jidhru li qed jagħmlu xi ħaġa–kollu minħabba li Franco Debono kixef kemm l-oligarkija tat-terrur fi ħdan il-partit immexxija minn Richard Cachia Caruana moħħha biss fit-tlellix tal-midja u mhux fit-tmexxija tajba intenzjonata li tagħmel lill-pajjiżna nazzjon aħjar. Ktibna wkoll fuq il-fatt li kull ħaġa li jagħmel Gonzipn hija biex juri kemm hu tajjeb u jibqa' ggranfat mal-poter minkejja li mhemm sugu ta' xejn . Hija ħrafa li Gonzi għandu l-interess nazzjonali għall-qalbu u dan rajnieħ ripetutament bil-manuvri pwerili li ilu għaddej bihom li spiċċat fir-redikolaġni ta' elezzjoni għall-kap tal-PN. Forsi l-aktar problema serja ta' dan il-gvern hija l-fatt li mhux kapaċi jippjana u jżomm ma' anke pjan qasir. Dan rajnieħ fil-qasam tal-protezzjoni ta' l-ambjent, il-konservazzjoni ta' l-ilma, id-dħul ta' liġijiet li jsaħħu l-kontabbilita' u dik tal- whistleblower, il-ġenerazzjoni ta' enerġija nadifa u ħafna oqsma oħra li sal-lum għadhom miżgħuda bil-problemi. Wieħed minn dawn huwa l-qasam tas-saħħa, speċifikament dak tas-servizz ta' l-isptar. Tinsewx li Gonzi tela' fuq is-saħħa ta' dan l-isptar tant li bħal xi Mubarak jew Gaddafi fetħu f'egħluq sninu u wara li stieden lil kulħadd biex imur jaraħ, kellu jibla' kliemu għax in-nies baqgħu ġejjin l-emereġenza għax kif qal Gonzi stess kien sptar state of the art. Sfortunatament, is-servizz kien ferm 'il bogħod minn state of the art, xi ħaġa li l-unjun tat-tobba u anke ta' l-infermiera kienu ilhom jgħidulu minn qabel fetħu, imma Gonzi kien jinteressah biss li jirbaħ l-elezzjoni tal-2008 u mhux li jaqdi l-poplu. Tinsewx ukoll li kieku kien għall-PN, l-isptar Mater Dei nbena biex jilqa' biss 500 ruħu kien il-Partit Laburista li ra l-ovvju u kabbru, u Imn'Alla għamel hekk għax kieku mhux 7500 sodda fil-kuriduri kien ikollu dan il-gvern imma d-doppju! Issa l-istatistika kollha kienet qed turi li kien hemm bżonn ta' sptar b'aktar minn elf sodda għaliex San Luqa diġa kellu daqshekk sodod u ma kienx qed ilaħħaq. Ried ikun għaref tal-kalibru ta' Louis Deguara li suppost li hu tabib u martu tabiba, u xorta ħalla sptar bħal Mater Dei jinbena meta kien jaf li mhux se jaqdi l-ħtiġijiet tal-poplu. Kemm hu u kemm il-Ministru Cassar komplew inaqqsu s-servizzi taċ-ċentri tas-saħħa billi jagħlquhom bil-lejl u jippretendu li n-nies ma jmorrux l-emerġenza. Nies bla sens u bla idea ta' ppjanar li bnew sptar ġdid u xorta rnexxielhom jipprovdu l-agħar servizz tas-saħħa lill-poplu Malti, tant li qed ikollu jistenna snin twal biex jagħmel operazzjoni u sigħat twal biex sempliċiment jinqeda fl-emerġenza ta' Mater Dei, u jekk jinqeda, jispiċċa mitfugħ fuqstretcherf'nofs kuridur jgħajjat bl-uġiegħ qisu xi biċċa laħam mingħajr dinjita' ta' xejn.
Gonzipn Jagħmel Mandra fl-Isptar!